Morgan Earp

Morgan Seth Earp (Pella, Iowa, 1851ko apirilaren 24a – Tombstone, Arizona, 1882ko martxoaren 18a) Mendebaldeko Urruneko sheriffa izan zen.

Arizonako polizia bereziko kide izan zen, eta Virgil eta Wyatt anaiei lagundu zien 1881eko urriaren 26an O.K. Corraleko tiroketan bidelapur talde batekin borrokan. Han arerio batzuk hil zituzten eta, ondoren, auzitegi batean libratu zituzten.

Morgan mendekuz hil zuten 1882ko martxoaren 18an. Leiho batetik tiro egin zioten, bera billarrean jolasten ari zen bitartean, eta susmagarriak absolbitu egin zituzten.

Orduan Wyatt Earpek bere anaiaren heriotza mendekatzea erabaki zuen eta susmagarrietako lau hil zituen talde bat osatu zuen.

Morgan Louisa Alice Houstonekin ezkondu zen 1870ko hamarkadan eta Montanan bizi izan ziren Morgan Tombstone-ra joan aurretik.

Kategoria:Iowarrak
Kategoria:Mendebalde Urruneko jendea